钦定古今图书集成/明伦汇编/氏族典/第127卷 > 陈克宅
## 钦定古今图书集成/明伦汇编/氏族典/第127卷 > 陈克宅

按《明外史陈有年传》：“有年父克宅，字即卿，正德元年
进士。嘉靖中，官御史。哭争《大礼》，系狱，并杖，获释。先后
按贵州、河南，多所弹劾。吏部尚书廖纪姻为所劾罢，
恶之，出为松潘副使，累迁右副都御史，巡抚贵州。都
匀苗王阿向作乱，克宅攻斩阿向，论功进秩，旋移抚苏松。既行，而阿向党复叛，坐罢官候勘。巡抚汪珊讨”
平贼，推功克宅，克宅已卒，乃赐恤典。